Ιγνάσιο Μιλάμ Τανγκ

Ο Ιγνάσιο Μιλάμ Τανγκ (Ignacio Milam Tang, γενν. 1940) είναι πολιτικός από την Ισημερινή Γουινέα, πρωθυπουργός του αφρικανικού κράτους από το 2008 ως το 2012 και Πρώτος Αντιπρόεδρος της χώρας από το Μάιο του 2012. Ανήκει στο κυβερνών Δημοκρατικό Κόμμα Ισημερινής Γουινέας (PDGE)."Guinée Equatoriale: Ignacio Milam Tang, nouveau Premier ministre" , AFP (Jeuneafrique.com), 8-7-2008 . Προέρχεται από την εθνοτική ομάδα των Φανγκ. 

 Πολιτική καριέρα 
Γεννήθηκε στις 20 Ιουνίου του 1940Βιογραφικό σημείωμα στο bisilia.com ..  Υπηρέτησε ως Υπουργός Νέας Γενιάς και Αθλητισμού και ως δεύτερος αντιπρόεδρος στη Βουλή των Αντιπροσώπων. Στις 26 Φεβρουαρίου του 2001 διορίστηκε αντιπρόεδρος της κυβέρνησης στο υπουργικό συμβούλιο του πρωθυπουργού Κάντιδο Μουατετέμα Ρίβας."New Prime Minister appointed in Equatorial Guinea", afrol News, 26-2- 2001. Στη συνέχεια ανέλαβε υπουργός Προεδρίας και Γραμματέας της Προεδρίας στην κυβέρνηση που ανέλαβε στις 11 Φεβρουαρίου 2003."Le gouvernement de Guinée Equatoriale formé le 11 février 2003" , Afrique Express, N° 264, 17-2-2003 . Από το 2006 ως τον Ιούλιο του 2008 υπήρξε πρεσβευτής της αφρικανικής χώρας στην Ισπανία.

Πρωθυπουργία
Ο Τανγκ διορίστηκε στην πρωθυπουργία από τον πρόεδρο Τεοδόρο Ομπιάνγκ Νγκέμα Μπασόνγκο στις 8 Ιουλίου του 2008, στη θέση του παραιτηθέντος Ρικάρδο Μάνγκε Ομπάμα Νφουμπέα. Στις 12 Ιανουαρίου 2010 η κυβέρνησή του παραιτήθηκε, όμως την ίδια μέρα ο Τανγκ επαναδιορίστηκε στην πρωθυπουργία από τον Ομπιάνγκ και δυο ημέρες μετά η κυβέρνησή του ανέλαβε με το ίδιο ακριβώς σχήμα. Rulers.org, Ιανουάριος 2010

Στις 18 Μαΐου 2012 ο Τανγκ παραιτήθηκε από την πρωθυπουργία και στη θέση του ανέλαβε ο Βιθέντε Εχάτε Τόμι στις 21 Μαΐου 2012. Ο πρώην Πρωθυπουργός μετακινήθηκε στο νεοσύστατο αξίωμα του Πρώτου Αντιπροέδρου την ίδια ημέρα, με το γιο του Ομπιάνγκ, Τεοδορίν Ομπιάνγκ, να αναλαμβάνει Δεύτερος Αντιπρόεδρος."Guinée équatoriale: nouveau Premier ministre et nouveau vice-président", AFP, 22-5-2012 .

Παραπομπές

 Εξωτερικοί σύνδεσμοι 


Κατηγορία:Πρωθυπουργοί της Ισημερινής Γουινέας
Κατηγορία:Ηγέτες εν ενεργεία